Imad Mugniyah

Imad Mugniyah a l'era nassù dël 1962 a Tayr Dibba, ant ël Lìban meridional.
Ant j'agn 1970 a fasìa part dla Fòrsa-17, la formassion d'àut livel ancarià dla sicurëssa ëd Yasser Arafat.
Apress na curta adesion al moviment siita Amal, dël 1982 Moughniyeh a l'avìa cooperà a la formassion militar libanèisa ëd Hezbollah.
A l'ha fàit part, për pòch temp, dij Vardian dl'arvolussion an Iran e a l'é ëdcò andàit al front durant la guèra Iran-Irak.
Apress, a l'é stàit amplicà o sospetà an vàire assion terorìstiche, dont n'atentà a Buenos Aires ai 18 ëd luj 1994, ch'a l'avìa massà 85 përson-e.

A l'era cap dj'operassion militar e dij servissi d'anformassion ëd Hezbollah e un dij cap prinsipaj dj'operassion durant la guèra ch'a l'ha oponù sò partì e Israel ant l'istà 2006.

A l'é mòrt ai 12 ëd fërvé 2008 an n'atentà con na vitura esplosiva a Damasch, atribuì al Mossad.

Mugniyah, Imad